Tere! Sid Roth siin.
Tere tulemast minu maailma, kus kõik on loomulikult üleloomulik!
Jeesus ise õpetas mu tänast külalist,
kuidas liikuda ja tegutseda Jumala kõige suuremas aus
ja õpetada teile, kuidas olla täiesti vaba.
Jumala aulisem au ja vabastav vabadus,
millest ta õpetab,
erineb totaalselt sellest, mida enamus inimesi on näinud
või mida neile on õpetatud.
Sid Roth on uurinud üle 40 aasta üleloomulikku maailma.
Liituge Sidiga vaatama saadet "See on üleloomulik!“
Mu tänane külaline, Kathy DeGraw, tegi jumalariigi tööd,
teadmata midagi deemonlikust sfäärist.
Siis aga oli ta 2 aastat silmili Jumala ees maas,
mille käigus Püha Vaim õpetas talle, kuidas deemonlik sfäär toimib
ja kuidas saada nii ennast kui kõiki teisi täiesti vabaks.
Ma ei mõtle ainult vabaks, aga täiesti vabaks!
Kathy, me anname selle saate Pühale Vaimule üle.
Püha Vaim, Sul on vabadus kasutada meid,
et näidata maailmale,
et on olemas elav Jumal, kes saatis elava Päästja
ja ka elava Püha Vaimu, et meid aidata.
Issand, me vajame seda abi.
Aamen.
Kathy, kuidas su vabastusteenistus alguse sai?
Olime abikaasaga veel noored tegijad teenistuses.
Kogesime deemonlikke rünnakuid, teadmata midagi deemonitest,
vaimsest sõjapidamisest või vabastamisest.
Nägime ebatavalist tegevust ja seisime silmitsi Iisebeli vaimuga.
Inimesed tegelesid lõkke ääres nõiduse- ja needmisega,
nimetades selle kõige keskel meie nimesid.
Ühtlasi kuulsime omaenda kodus muusikat mängimas,
samas kui meil endal ei mänginud kusagil midagi.
Ühtlasi kupatati meid
kui vaimse sõjapidamise treeninglaagrisse,
kus möll käis me ümber igast küljest.
Mina ja mu mees aga ei teadnud tol ajal deemonitest midagi.
Kuid siis mu mees prohveteeris
ja ütles, et saame üks päev olema vabastusteenistuses.
Ütlesin: "Ei. Mina tervendan ja sina ole ise vabastusteenistuses!"
Kuid Jumal sai mul sabast kinni.
Läksime sealt jumalateenistuselt ära
ja ma veetsin järgmised 2 aastat oma elust
lihtsalt oma elutoa põrandal silmili maas Jeesust otsides.
Tahtsin Teda tundma õppida.
Teada, kes ja milline Ta on ja mida Ta minu elu jaoks tähendab?
Tahtsin lihtsalt tunda Teda.
Mul oli parim 3-liikmeline mentorite meeskond -
Isa Jumal; Jeesus, Ta Poeg ja Püha Vaim.
Nii olingi vaid nende ligiolus, et seal end laadida.
Lugesin palju raamatuid ja uurisin Piiblit,
nähes suurel hulgal nägemusi ja kogedes kohtumisi Jumalaga.
Jumal varustas mind,
andes mulle võidmise kõnelda prohvetlikult
ja vabastada inimesi.
Samas, kui ma igatsesin vaid Teda.
Läksin selle ajaperioodi lõpus kirikusse,
kuna olin vaimselt nii näljane ja igatsesin Jumala järele.
Üks naine läks minust mööda ja küsis siis:
"Kas tahaksite minuga homme hommikust süüa?"
Ütlesin: "Muidugi", isegi, et me ei tundnud üksteist!
Ta ei teadnud, miks ta seda küsis
ja ma ei teadnud, miks ma talle jaatavalt vastasin.
Saime kokku ja me mõistsime, et ta vajab vabanemist.
Nii kutsusin ta enda koju,
kuigi polnud elu sees ühtki deemonit välja ajanud.
Kuid Püha Vaim oli mind õpetanud nende 2 aasta jooksul
ja näidanud, kuidas viia läbi inimese vabastamist.
Muide, vaid päev enne mu juurde tulekut
oli see naine hoidnud püssi oma meele kohal.
See oli kõige metsikum vabanemine, mida olen eales näinud.
Nii et kui see ei peletanud sind eemale vabastusteenistusest,
ei saanud seda ka enam miski muu teha.
Tead, mida ma arvan, et Jumal teeb?
Usun, et Ta annabki meile algul kõige raskemad lood,
et kõik neile järgnev näib juba kergena.
Sest see naine sai vabaks, aga mitte ainult -
ta alustas ka ise vabastusteenistusega,
mis muutis kõik ülejäänu kergeks.
Ühtlasi said sa teadlikuks needustest ja põlvkondlikest mudelitest,
mis kõik sai alguse su enda pojast.
Just nii.
Me poeg suri sündimise hetkel kahel korral,
nii et nad pidid teda kahel korral elustama.
Ühtlasi sattus ta igal aastal millegi ebatavalise tõttu haiglasse.
Oli selleks siis ämbliku hammustus
või arsti vastuvõtul toolilt maha kukkumine.
Küll tekkis tal allergiline reaktsioon või küll pidi teda õmblema.
Kõikvõimalikud ebatavalised asjad.
Ja seda igal aastal, kuni ta 13-aastaseks saamiseni.
Ta oli 8-aastane, kui ütles,
et hakkab kuulutama inimeste üle tervist.
Nii oli saatan tal igal juhul kannul.
Me pojaga juhtus igal aastal täiesti absurdseid õnnetusi.
Jumal näitas mulle, et tegu oli ühe nö tuttava vaimuga,
kes tegutses ta elus,
et ta rajalt maha võtta ja röövida ta saatus.
Nii ründaski see vaim ta tervist.
Kuid need nö tuttavad vaimud
tähendavad neid samu ühesuguseid tsükleid ja aegu,
mis me elus sünnivad ja mis on negatiivsed.
Näiteks kasvõi seegi,
kui me ei saa kuidagi oma rahaasjadega joonele
või me sattume ühest suhtest teise, kus meid pidevalt hüljatakse.
Või me saame ühest asjast terveks ja siis tabab meid muu tervisehäda.
Me pidime kõrvaldama selle mõju oma poja elust
ja me tegime seda väga lihtsal moel.
Ühtlasi võivad me vaatajad teha seda sama.
Väga lihtsalt.
Me tuvastasime selle needuse
ja siis murdsime selle needuse väe,
lihtsalt öeldes: "Tuttvad vaimud, lahkuge Jeesuse nimel!
Ma seon teid ja keelan te tegevuse.
Teil pole enam luba rünnata mu tervist."
Nii et me läksime nende surmavaimude vastu.
Mis su pojaga siis juhtus?
Ta on täna 29-aastane
ega sattunud peale seda enam kordagi haiglasse,
sest me käskisime neil tuttavatel vaimudel lahkuda.
15 aastat ilma arstide sekkumiseta!
Kuid me vaatajad võivad kogeda seda sama,
kui nad suudavad tuvastada,
mis on need negatiivsed aspektid, mis muudkui korduvad te elus.
Tehke Püha Vaimuga koostööd, mis on ülioluline nende tuvastamisel,
sest Tema annab nende kohta ilmutuse.
Ja siis kuulutage see vaimsesse sfääri välja,
et murda need needused enda ja teiste eludes.
Kathy kohtus ka Jeesusega,
kus Jeesus jagas talle isiklikke juhiseid.
Te võite saada osa sellest samast kõige aulisemast aust,
mis saadab Kathyt, kuhu iganes ta ka ei läheks.
Nii saadaks see ka teid, kuhu iganes te ei läheks!
Oleme kohe tagasi.
Naaseme peagi saatesse...
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
"Sain üht te saadet vaadates vabaks kokaiini sõltuvusest.
Palvetasin ja sain terveks!
Kulutasin varem kokaiinile miljoneid dollareid.
Täna aga olen päästetud ja teen Jumalariigi tööd.
Mu elus on toimunud täispööre." Steven G.
Kui ka sina oled saanud me saate kaudu puudutatud,
jaga meiega oma tunnistust ekraanil nähtava kodulehe kaudu.
Naaseme saatesse...
Kathy, räägi sellest elumuutvast kohtumisest Jeesusega.
Ma olen ülistaja ja mulle meeldib ülistada Jumalat.
Viibisin 2 aastat silmili Ta ligiolus, aga igatsesin veelgi enamat,
sest teadsin, et seal on enamat.
Nii palusin ka, et Jumala au võiks langeda mu üle.
Palusin seda 2 nädalat jutti.
Kuniks ühel hetkel, ülistades Jumalat,
kogesin midagi, mida ma nimetan Taanieli 10. peatüki kogemuseks,
kus Taanielil oli ka väga eriline kohtumine Jumalaga.
Ülistasin Jeesust ja mu käed olid täiega avatud taeva poole.
Siis aga hakkasid mu käed värisema ja ma mõtlesin, mis see veel on?
Jumal ütles: "See on minu au."
Jumala au langes nii selgelt ja võimsalt mu üle,
et ma langesin põlvili,
öeldes: "Issand, Sa oled siin!"
Teisalt olin sellest kogemusest nii nõrk, et ei suutnud rääkidagi.
Jätkasin muudkui Jumala ülistamist ja siis ilmus Jeesus mulle.
Otse mu ette, kui seal ülistasin.
Ülistasin Teda
ja valasin Ta ette välja kogu oma armastuse
ja kõik, mis mul oli.
Valasin Ta jalge ette kogu oma "ülistuse õli",
mispeale korraga mu enda käed muutusid õliseks.
Ehk siis, Jeesus andis mulle oma õli,
samal ajal, kui ma andsin Talle enda oma.
Olin seal Jumala ligiolus ja kaetud Ta õliga,
muudkui ülistades ja ülistades.
Kuniks olin silmili maas ja värisesin üle keha Ta aus,
samal ajal Talle oma armastust väljendades.
Peale seda aga juhtus midagi veelgi imelisemat.
Küsisin: "Jumal, mul pole võimalik panna kõigi peale oma käsi,
sest palvetaksime siin muidu kella 2-3'ni öösel.
Pealegi tahan, et Sina saaksid kogu au."
See kohtumine muutis kogu mu teenistuse.
Kogen, kuidas see au vabaneb praegu ka üle inimeste ja siinse stuudio.
Lihtsalt võtke vastu Ta au, mida Ta igatseb teile anda.
Jumala tuli langeb inimeste üle
ja paljude käed ning seljad saavad terveks.
Uued Jumala au ja ligiolu ülekanded,
et võiksite Teda paremini tunda ega vajuks kuhugile ära.
Kui see au aga siis langes mu üle,
ei pidanud ma enam inimestele käsi peale panema.
Piisas vaid, kui hakkasin kuulutama Jumala Sõna,
mis lõi vastava õhustiku
ja Püha Vaim ise hakkas tervendama ning vabastama kohal olnud inimesi.
Nad andsid meile sellest hiljem teada, öeldes, et Jumala au puudutas neid.
See on just see, mida me vajamegi - Jumala au,
sest Talle kuulub ainus au nagunii, aamen?
Nii võime ka terveneda Tema aus.
Rääkides tervenemistest Jumala aus...
Sain just tunnetusesõna,
et kaks inimest on just äsja saanud terveks.
Inimesed, kel on probleeme
käte-, peopesade-, rannete ja sõrmede painutamisega.
Te saate terveks.
Ja ka inimesed, kel on õlgadega probleeme.
Liigutage oma käsi ja te näete, et olete saanud vabaks.
Kathy, sain äsja teada,
et sul oli ka 10 päeva kokkupuude Jumala tulega, mis langes su üle.
Räägi lähemalt.
Mu eest palvetati mu ordineerimise hetkel
ja olles vaimus, langes Jumala tuli mu üle.
Jeesus tuli ja ristis mind oma tulega,
pannes mu südamele tohutu koorma kuulutada evangeeliumi
ja aidata Jumala rahvast.
Nii püsis see Jumala tuli mu üle 10 päeva.
Olin algselt kui süüdatud selle tulega.
Esiteks selleks, et anda seda teistele edasi
ja teiseks selleks, et see puhastaks mind,
et saaksin täismahus osa Jumala tulest ja aust.
Kui kedagi puudutasin,
oli mu käsi kui tule sees ja nad tundsid seda.
Vahel oli mu käsi lausa nii tuline, et tahtnuksin seda jahutada,
kuna Jumala tuli oli nii intensiivne.
See kõik aga võimaldas mul tegeleda inimeste vaenlastega;
tühistada deemonliku sfääri mõjud;
edastada seda tuld,
et põletada inimeste eludes ära iga haigus, häda ja ebapuhtus.
See tõi kaasa selgade ja põlvede paranemise.
Inimesed ei kogenud end enam hüljatuna jne.
Seda kõike tänu sellele,
et Jumal tuli oma täiuses, mida sain jagada teistegagi.
See oli auline!
Palun, et Kathy palvetaks peale pausi, et te saaks täiesti vabaks
ja võiksite kogeda õhustikus olevat Jumala au ja imesid.
Oleme kohe tagasi.
Naaseme peagi saatesse...
Palve mängib olulist rolli
saamaks osa Jumala õnnistustest ja tõotustest elus.
Igapäevaselt oma palvekeeles palumine
on nii oluline keset aegu, mille keskel elame.
Tutvustame teile Sid Roth'i uut äppi GODTALK.
Tänu sellele uuele palve-äpile
saad seada endale meeldetuletuse ajaks, mil soovid palvetada.
Anda aruandluse mõttes teistele teada, millal sa palvetad.
Kasutada meie ülemaailmse palvekogukonna hüvesid
jagades seal Jumalaga oma palvesoove.
Lisaks videoõpetus sellest, kuidas saada ristitud Püha Vaimuga
ja kuidas paluda igapäevaselt üleloomulikus palvekeeles,
mille Jumal on sulle andnud.
Saa osa ka meie saadete arhiivist ja ISN netivõrgustikust,
et ehitada üles oma usku uskumaks Jumalalt võimatut.
Tegu on tasuta äpiga,
mille saab alla laadida nii iPhone'i, iPad'i või Android'i seadmesse.
Lihtsalt otsi äppide alt üles "SID ROTH'S GODTALK"
Naaseme saatesse...
Palun, et Kathy paluks hetke pärast te vabanemise pärast,
et kogeda samuti Jumala au ja taevast.
Selle kogemiseks aga on ülioluline, et tunneksite Jumalat.
Sellest üksi pole kasu, kui küll usute Temasse,
aga pole Teda kunagi isiklikult kogenud.
Meid ootavad ees kõige raskemad ja samas kõige võrratumad ajad,
kus te kas tunnete Teda või mitte.
Nii tahan, et paluksite minu järel järgnevat palvet.
Usute te siis Jumalat või mitte,
või te olete käinud kogu elu kirikus,
aga teil puudub isiklik kogemus Jumalaga.
Ma ei luba, et kohe nüüd Teda kogete, aga paljud ka kogevad.
Küll aga on see esimene samm suhte poole,
mida ükski inimene ei saa teilt röövida.
Mitte keegi ei saa seda teilt röövida!
Nii et korrake minu järel:
Kallis Jumal,
mul on nii kahju
kõigi vigade pärast, mida olen teinud.
Usun, et Su veri
puhastab mind kõigist mu vigadest
ja nagu Su Sõna ütleb -
Sa ei mäleta neid enam.
Ma olen nüüd puhas.
Ja nüüd, mil ma olen puhas,
siis Jeesus, tule ja ela mu sees!
Aitäh, et puhastad mind mu pattudest!
Ja nüüd, mil ma olen puhas,
palun, et tuleksid ja elaksid mu sees.
Nõnda nagu Sa tegid seda iisraellaste kogudusetelgis.
Ma teen Sinust oma Issanda ja Päästja.
Aamen.
Kathy, kuis iganes Jumal sind nüüd juhib.
Kogen Jumalat ütlemas, et see on suur muutuste aeg,
kus puhuvad uued, värsked ärkamise tuuled
ja tuleb esile Jumala au te jaoks.
Üks uus pööre te elus - läbimurde ja kairose-hetk,
kus Jumal ütleb: "Ei mingit võitlust enam!
Asjad rahunevad ja ma olen sinu poolel,
olles valmis liikuma,
nii et su elus tuleb esile üks suur ja märgatav muutus.
Märgatav muutus su pereliinis.
Palved, mida oled palunud oma lähedaste pääste eest,
saavad täituma
ja sa saad üllatuma Jumala tegudest
oma pere ja sõprade elus.
Jumal on kuulnud su palveid ja tegutseb, et anda sulle läbimurdeid.
Jumala au langeb su üle,
ulatudes sama kaugele, kui ida on läänest.
Uued Jumala au ja värskenduse lained -
nii isiklikus kui üldises mõttes.
Jumala tuli on valmis kõrvaldama kõik su vaenlased.
Saatan ei saa enam takistada sind ja su palved lähevad läbi,
tuues esile ettenähtud tulemuse.
Sa saad nägema vaimset plahvatust.
Näen, kuidas tuli langeb taevast ja põletab ära kõik hädad,
finantsilise kitsikuse ja hirmu, Jeesuse nimel.
Ma kuulutan sellele hirmule, stressile, ärevusele ja murele,
et need peavad lahkuma ja saavad põletatud Jumala tule poolt.
Ma kuulutan sulle selget ja rahulikku meelt,
rõõmu ja lootust.
Ma käsin Jeesuse nimel hüljatuse vaimul lahkuda.
Jumal on su vastu võtnud, Jeesus armastab ja aktsepteerib sind
ja su identiteet on Temas, mitte selles maailmas.
Jumal on tegemas uut
ja uued taevased ettekirjutused vabastatakse just praegu.
Sa saad uusi prohvetlikke ülesandeid.
Näen sõna "ettevõtlus"...
Jumala au vabastab su ellu erinevaid asju.
Pead vaid avama oma südame ja hinge,
olema Jumala ligiolus
ja laskma Pühal Vaimul teha oma tööd,
olles su õpetaja, teejuht, usaldusisik ja sõber.
Seda kõike tehes näed ka vaimses sfääris plahvatusi.
Me kutsume selle Jeesuse nimel täie rauaga esile.
Aamen.
Las ma öelda midagi.
Ma ei tunne kedagi teist ei siin stuudios ega telerite taga.
Kuid ma kogesin Jumala ligiolu selle prohvetliku sõna üle.
Usun, et need sõnad tulid Jumala troonilt
ja kui 2-3 inimest usuvad neisse, siis need ka täituvad.
Nii olen te kõigiga ühel meelel, mis teeb juba kokku kui 2 inimest.
Oleme Jeesuse nimel ühel meelel, et need sõnad toovad elu.
Me tänane saateaeg on läbi,
kuid tahan, et Kathy jätkaks õpetamist
ja palve kaudu Jumala au üle kandmist.
Ja samas ka paludes teile vabastust, tehes seda taevases atmosfääris.
See on ülimalt oluline,
mistõttu avage kohe me koduleht: www.sidroth.org/kathy
et saada osa üleloomulikust vabaduse palvest.
Tehke seda kohe praegu!
Elu tundub libisevat käest igapäevaste tegevuste tavalises rütmis
Sa ärkad,
käid dušši all,
paned riidesse,
kannad hoolt teiste eest,
sõidad tööle,
töötad täiega 8h,
võib-olla ka 9h
ja võib-olla isegi 10h.
Siis sõidad tagasi koju,
teed süüa,
vaatad telekat,
ja heidad magama.
Üks ja sama etteaimatav tsükkel päevast päeva,
kuust kuusse,
aastast aastasse
ja sa mõtled, kas see ongi kogu elu?
Samas on muutus siiski võimalik.
Su elu jaoks on üks suurem eesmärk.
Midagi, mida vaid sina saad teha.
Üks plaan ja juhis, mis oli olemas juba enne su sündi.
Tee, mis on loodud vaid sulle ja mida mööda vaid sina saad minna.
Päevast päeva, tund tunni järel.
Kui otsustad selle kasuks, saab ka su saatus ilmsiks.
Kutse on olemas.
Oled sa valmis avastama kõike elu poolt pakutavat?
Kas tahad teada, mille jaoks sind tõeliselt loodi?
Kas igatsed enamat?
Kas igatsed avastada oma eesmärki?
Pakume sulle mõjuvõimast raamatut, mis näitab sulle teed.
Saad selle tasuta alla laadida ekraanil nähtava kodulehe kaudu.
Järgmises saates...
Mis oleks, kui ütleksin, et pimeduse jõud on takistanud teil
saamast osa Jumala iidsest võidmisest?
Olen Joshua Mills.
Vaadake meid järgminegi kord,
kus jagan teiega oma kohtumisest ingliga,
kes ilmutas mulle, et see iidne võidmine
on puuduv komponent paljude me elus.
Mul on selle kohta tõestusi.
Pidev mure haiguse pärast võib olla rusuv.
Teadmatus tuleviku ees, mure raviarvete pärast
ja suutmatus teha asju, mida armastad.
Usu kaudu tervenemine on enamus inimestele müsteerium.
Sid Rothi E-raamat kätkeb endas tervendus-piiblisalme.
Nende üle mõtiskledes avad enda üle taevariigi värava
ja usk ning tervenemine pole enam müsteerium su jaoks.
Lae endale alla tasuta koopia:
Soovides toetada TV7 tööd, helistage: 900 1770 (hind 10) Aitäh!
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
Jaga sinagi oma tunnistust ekraanil nähtava kodulehe kaudu.
Tõlge: Anne-Ly Raukas